Fakivágási engedély kiadása

A kérelem benyújtására formanyomtatvány áll rendelkezésre, amely a Polgármesteri Hivatalban igényelhető személyesen, vagy letölthető a honlapról ( https://www.herceghalom.hu/?module=news&action=list&fname=nyomtatvanyok ). A Polgármesteri Hivatal felé a kérelem benyújtása személyesen, postai úton vagy elektronikus formában (ügyfélkapun) is megtehető.
Herceghalom közigazgatási területén, közterületen lévő fát kivágni csak hatósági engedély alapján szabad. Ez alól csak a súlyos balesetveszély elhárítása miatt azonnal elvégzett fakivágás kivétel, azonban erről is bejelentést kell tenni a Hivatalba. A fakivágási engedélyt megadó határozatban a hatóság a kivágott fák pótlására kötelezi az engedélyest.  Ügyintézési határidő: 8 nap
Vonatkozó jogszabályok:
282/2024. (IX. 30.) Korm. rendelet a települési zöldinfrastruktúráról, a zöldfelületi tanúsítványról és a zöld védjegyről
Az általános közigazgatási rendtartásról szóló 2016. évi CL. törvény
